《次韵梦得见示之什》
宋代·洪迈

居楚求齐音，美恶不同土。
諠豗俗物华，鲜复有佳处。
时从玉璧人，商略穷万古。
诗如粟牛戏，误得摩顶许。
望道渺逾远，浮生真暂寓。
忍持尺璧阴，空作秋虫语。
微言倘倾倒，河汉濯肺腑。
向来说诗口，自此行可杜。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。